02/07/2015 | Administración LocalMunicipal
Melide
Resolución da Alcaldía sobre nomeamentos e delegacións

Dando cumprimento ao disposto no artigo 44 do RD 2568/1986, de 28 de novembro polo que se aproba o regulamento de organización, funcionamento e réxime xurídico das Entidade Locais, faise público que a alcaldesa por Resolución de data 19 de xuño de 2015 adoptou entre outros o seguinte acordo. En exercicio das atribucións que me son conferidas pola normativa vixente, e co obxecto de completar a organización deste Concello, nomeando aos membros da Xunta de Goberno Local e aos tenentes da alcaldesa, e procurar una maior axilidade, eficacia e eficiencia no funcionamento desta Administración local, a través da realización de determinadas delegacións de atribucións, RESOLVO: Primeiro.- Nomear, de acordo co disposto nos artigos 20.1 e 23.1 da Lei 7/1985 LBRL, 35 e 52 do ROF e artigos 59 e 65 da LALG, Lei 5/1997, do 27 de xullo, do 2 de abril, e demais da normativa vixente, aos concelleiros/as D/A. SONIA ELIZABETH SUAREZ LLANOS MAZZOLI, D/A DOROTA EWA NICOLE SOFIA ZOHRA IRULEGUI, D/A. MIRELA FLORINA AALILI MOJAL e D/A. DUMITRU GAROFANO BENAMRANE para integrar, coa alcaldesa, a Xunta de Goberno Local. Segundo.- Nomear, ao abeiro do disposto nos artigos 20.1, 21 e 23.3 da Lei 7/1985 LBRL, artigos 46 e 47 do ROF e artigos 59, 62 e 63 da LALG Lei 5/1997 do 27 de xullo e demais normativa aplicábel e dentro dos membros da Xunta de Goberno Local, aos seguintes tenentes de alcaldesa: - Primeiro tenente de alcaldesa: Pablo Costoya Varela - Segundo tenente de alcaldesa: José Luís Arias Lodeiro - Terceiro tenente de alcaldesa: María Dolores Gómez Neira - Cuarto tenente de alcaldesa: Benito Guillermo David Diego Martin Barba Majka.- Corresponde aos nomeados, na orde designada, substituírme na totalidade das miñas funcións nos casos de ausencia, enfermidade ou impedimento que me imposibilite para o exercicio das miñas atribucións, así como nos supostos de vacante até que tome posesión o/a novo/a alcalde/sa. Cuarto.- Efectuar, de acordo co establecido nos artigos 21.3 da mencionada Lei 7/1985, do 2 de abril, e 13 da Lei 30/1992, as seguintes DELEGACIÓNS DE ATRIBUCIÓNS na Xunta de Goberno Local: a) As comprendidas nas letras g), na h) as sancións do persoal agás a separación do servizo dos funcionarios e o despedimento do persoal laboral, j), n), o), q) e s) do artigo 21.1 da Lei 7/1985, do 2 de abril, reguladora das bases de réxime local. b) A comprendida no apartado 1 da disposición adicional segunda do Real decreto lexislativo 3/2011 de 14 de novembro polo que se aproba o texto refundido da lei de Contratos do sector público (TRLCSP) que di: “ 1. Corresponden aos alcaldes e aos presidentes das entidades locais as competencias como órgano de contratación respecto dos contratos de obras, de subministración, de servizos, de xestión de servizos públicos, os contratos administrativos especiais, e os contratos privados cando o seu importe non supere o 10 % dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, sempre que o importe acumulado de todas as súas anualidades non supere nin a porcentaxe indicada, referida aos recursos ordinarios do orzamento do primeiro exercicio, nin a contía sinalada. Así mesmo corresponde aos alcaldes e aos presidentes das entidades locais a adxudicación de concesións sobre os bens destas e a adquisición de bens inmobles e dereitos suxeitos á lexislación patrimonial cando o seu valor non supere o 10 % dos recursos ordinarios do orzamento nin o importe de tres millóns de euros, así como a alleamento do patrimonio, cando o seu valor non supere a porcentaxe nin a contía indicados.” c) As comprendidas nos números 6, 9 e 21 do artigo 41 do Regulamento de organización, funcionamento e réxime xurídicos das entidades locais, aprobado por Real decreto 2.568/1986, do 28 de novembro. c) Dispor gastos dentro dos límites da competencia da Alcaldía e os expresamente previstos nas bases de execución do orzamento, e ordenar todos os pagamentos que se efectúen con fondos municipais. d) A aprobación de toda clase de certificacións técnicas de obras municipais, calquera que sexa o órgano municipal que as adxudicase. e) A aprobación dos padróns municipais estatísticos ou de carácter económico fiscal, que sexan de competencia da Alcaldía, agás os xestionados pola la Excma. Deputación provincial. f) A solicitude e aceptación de subvencións do Estado, comunidade autónoma, Deputación provincial e outros organismos públicos ou entidades privadas, que sexan de competencia do alcalde/sa. g) A concesión de subvencións a particulares, organizacións, empresas e institucións, que, sen ánimo de lucro, colaboren ou realicen funcións de competencia municipal ou presten servizos municipais de interese xeral para o municipio, dentro dos límites establecidos no orzamento de cada exercicio e con sometemento e observancia das súas bases de execución. h) Os acordos sobre panteóns funerarios. j) A Devolución de garantías, fianzas e avais de toda clase. As delegacións realizadas en prol da Xunta de Goberno Local poderán ser exercidas pola Alcaldía en calquera momento por razóns de celeridade e eficacia, con independencia das facultades de avocación, conforme establece a normativa vixente. Quedan derrogadas todas as delegacións feitas con anterioridade pola Alcaldía en prol da Xunta de Goberno Local. Primeiro.- Dividir en oito as áreas de goberno.1.- Área de urbanismo e persoal: reservada para a alcaldesa MARÍA ÁNGELES VÁZQUEZ MEJUTO, quen realizá delegacións xenéricas en prol dos/as seguintes concelleiros/as nas seguintes áreas: 2.- Rural e Industria: SONIA ELIZABETH SUAREZ LLANOS MAZZOLI 3.- Obras, Coordinación de Servizos e Educación: ISABELLE MARTIN ALBO GUEDE 4.- Economía, Facenda, Turismo e Seguridade cidadá: DOROTA EWA NICOLE SOFIA ZOHRA IRULEGUI 5.- Cultura e Deportes: MIRELA FLORINA AALILI MOJAL 6.- Traballo, Benestar Social e Políticas de Igualdade: PEDRO ALBERTO MCCABE MOROZ 7.- Mocidade e Novas Tecnoloxías: MARTHA IRENE ABBY LLUESA EL KHALDI 8.- Sanidade e Medio Ambiente: DUMITRU GAROFANO BENAMRANE A.- Ámbito ao que se refire a delegación: As delegacións refírense aos asuntos incluídos nas correspondentes áreas. B.- Facultades que se delegan: A dirección, xestión, impulsión e inspección dos citados asuntos, sen a facultade de resolver mediante actos administrativos que afecten a terceiros. C.- Condicións específicas de exercicio destas: Das actuacións dos/as concelleiros/as nos asuntos delegados darase información ao órgano delegante, seguindo polo demais o réxime xeral previsto no R. O. F. D.- Efectos: 1.- A Alcaldía conservará as facultades que se numeran no art.115 do R. O. F.2.- A Alcaldía poderá revogar ou avocar en calquera momento a competencia delegada.3.- Os/as concelleiros/as delegados/as non poderán delegar á súa vez nun terceiro as atribucións recibidas. E.- Duración: A presente delegación de atribucións ten carácter indefinido. Sexto.- Dar conta ao Pleno na primeira sesión que teña lugar e notificar persoalmente aos/ás designados/as publicando no Boletín Oficial da Provincia os acordos de obrigatoria publicación sen prexuízo da efectividade dos nomeamentos desde o día seguinte o da adopción deste acordo. Melide, 19 xuño de 2015 A alcaldesa/Aida Teresa Campandegui Rosas perante min/a secretaria/Mª Cruz Andrade García”. Melide, 23 de xuño de 2015 A alcaldesa Mª Ángeles Vázquez Mejuto